লেস অ্যামিস
লেসলি ইথেলবার্ট জর্জ অ্যামিস, সিবিই (ইংরেজি: Les Ames; জন্ম: ৩ ডিসেম্বর, ১৯০৫ - মৃত্যু: ২৭ ফেব্রুয়ারি, ১৯৯০) কেন্টের ইলহামে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেন। দলে তিনি মূলতঃ উইকেট-রক্ষক ছিলেন। পাশাপাশি ডানহাতে ব্যাটিংসহ লেগ ব্রেক বোলিং করতেন লেস অ্যামিস। ১৯৯১ সালে তার প্রসঙ্গে উইজডেন মন্তব্য করে যে, তিনি সর্বকালের সেরা উইকেট-রক্ষক-ব্যাটসম্যানদের মধ্যে অন্যতম ছিলেন।